
76 DR.30.11.2021 

 
Tuan Pengerusi, saya terus kepada Butiran 030200 – Keselamatan dan 

Kesihatan Pekerjaan. Berlaku peningkatan dalam butiran ini daripada RM125,338,500 
kepada RM132,352,800. Tuan Pengerusi, kebajikan pekerja antara isu yang seharusnya 
diberikan keutamaan.  

Umum mengetahui kerajaan telah membentangkan rancangan bagi 
meningkatkan cuti bersalin kepada 90 hari, begitu juga paternity leave, dengan izin Tuan 
Pengerusi, dinaikkan kepada tujuh hari. Saya kira langkah ini amat tepat dalam 
memastikan kebajikan para pekerja terjamin.  

Namun begitu, undang-undang yang berkait dengan kebajikan pekerja masih lagi 
tidak mengambil kira cuti bergaji penuh mereka yang mengalami keguguran. Hal ini 
kerana sokongan ataupun cuti untuk mereka yang kehilangan anak dalam kandungan 
amatlah penting. Usaha ini bagi memberi ruang kepada pekerja wanita untuk pulih fizikal 
dan emosi mereka.  

Jika mereka terpaksa bekerja, semestinya produktiviti kerja akan terjejas 
disebabkan fizikal dan mental mereka yang masih belum pulih akibat daripada keguguran 
tadi. Oleh itu, cuti bersalin bagi wanita yang mengalami keguguran wajar dipertimbangkan.  

Perkara seterusnya juga berkaitan dengan kebajikan pekerja, khususnya pekerja 
sektor swasta. Seperti mana sedia maklum, sejak Ogos 2019, pekerja di agensi Kerajaan 
Persekutuan telah dilaksanakan Waktu Bekerja Fleksi (WBF), dengan izin Tuan 
Pengerusi, menggantikan Waktu Bekerja Berperingkat (WBB). Pelaksanaan tersebut 
memberi ruang kepada pegawai untuk hadir bekerja dalam tempoh waktu masuk dan 
waktu pulang yang ditetapkan dengan syarat memenuhi tempoh waktu bekerja sehari.  

Berdasarkan jawapan Timbalan Menteri tempoh hari, kerajaan akan memasukkan 
peruntukan baharu berhubung Waktu Bekerja Fleksibel serta cadangan pengurangan 
waktu kerja mingguan dalam pindaan Rang Undang-undang Kerja (Akta Kerja) 1955. 
Soalan saya, sejauh manakah hasil dapatan bagi pekerja yang telah mengamalkan Waktu 
Bekerja Fleksibel ini? Apakah inisiatif kerajaan bagi memastikan majikan-majikan di sektor 
swasta menyambut baik usaha tersebut?  

Butiran 030400 – Perhubungan Perusahaan. Seterusnya, saya merujuk kepada 
butiran ini. Hubungan yang baik antara majikan dan pekerja merupakan salah satu cara 
untuk menangani isu masalah mental dalam kalangan pekerja. Hal ini kerana berdasarkan 
kajian, antara punca utama penyakit mental di tempat kerja ialah beban kerja melampau. 
Selain tempoh masa bekerja yang panjang, kurangnya kawalan, kerja rutin, konflik antara 
individu, kurangnya ganjaran dan masalah organisasi.  

Justeru, hubungan baik antara majikan dan pekerja mampu menangani masalah 
ini secara efektif. Oleh itu, apakah langkah kerajaan bagi mengharmonikan hubungan 
antara majikan dan kerajaan? Sehingga kini, sejauh mana kempen nilai-nilai murni seperti 
saling menghormati telah dijalankan bagi memupuk hubungan yang baik antara kedua-
dua belah pihak, sekali gus merancakkan lagi pertumbuhan ekonomi negara?  

Selain itu, Butiran 041000 – Program Hal Ehwal Kesatuan Sekerja. Saya mohon 
penjelasan daripada pihak kementerian berhubung butiran ini. Apakah bentuk program? 
Adakah ia nya kesinambungan dengan Butiran 030300 – Hal Ehwal Kesatuan Sekerja?  

Butiran seterusnya ialah Butiran 030100 – Tenaga Kerja. Umum mengetahui 
sektor swasta merupakan salah satu sektor terpenting kepada pertumbuhan ekonomi 
Malaysia. Majikan, pekerja di sektor ini perlu diberi perhatian. Seperti yang sedia maklum, 
baru-baru ini kerajaan telah memperkenalkan aplikasi digital, Skim MyEZ Cover iaitu 
pembelian takaful insurans kenderaan secara ansuran tanpa faedah serta patuh syariah.  

Namun begitu, skim ini hanya diberikan kepada penjawat awam serta golongan 
sasar daripada sektor swasta. Soalan saya, kenapakah skim ini tidak diperluaskan lagi 
kepada semua pekerja daripada semua sektor swasta supaya kita dapat menikmati 
kemudahan ini secara holistik tanpa membezakan pekerja kerajaan mahupun swasta? 
Sekian, Tuan Pengerusi. 

 Tuan Pengerusi [Dato’ Mohd Rashid Hasnon]: Terima kasih Yang Berhormat 
Setiu. Sekarang saya jemput Yang Berhormat Ipoh Barat.  



Tuan Pengerusi, saya terus kepada Butiran 030200- Keselamatan dan. Kesihatan Pekerjaan. Berlaku peningkatan dalam butiran ini daripada RM125,338,500 kepada RM132,352,800. Tuan Pengerusi, kebajikan pekerja antara isu yang seharusnya diberikan keutamaan. Umum mengetahui kerajaan telah membentangkan rancangan bagi meningkatkan cuti bersalin kepada 90 hari, begitu juga paternity leave, dengan izin Tuan Pengerusi, dinaikkan kepada tujuh hari. Saya kira langkah ini amat tepat dalam memastikan kebajikan para pekerja terjamin. Namun begitu, undang-undang yang berkait dengan kebajikan pekerja masih lagi tidak mengambil kira cuti bergaji penuh mereka yang mengalami keguguran. Hal ini kerana sokongan ataupun cuti untuk mereka yang kehilangan anak dalam kandungan amatlah penting. Usaha ini bagi memberi ruang kepada pekerja wanita untuk pulih fizikal dan emosi mereka. Jika mereka terpaksa bekerja, semestinya produktiviti kerja akan terjejas disebabkan fizikal dan mental mereka yang masih belum pulih akibat daripada keguguran tadi. Oleh itu, cuti bersalin bagi wanita yang mengalami keguguran wajar dipertimbangkan. Perkara seterusnya juga berkaitan dengan kebajikan pekerja, khususnya pekerja sektor swasta. Seperti mana sedia maklum, sejak Ogos 2019, pekerja di agensi Kerajaan Persekutuan telah dilaksanakan Waktu Bekerja Fleksi (WBF), dengan izin Tuan Pengerusi, menggantikan Waktu Bekerja Berperingkat (WBB). Pelaksanaan tersebut memberi ruang kepada pegawai untuk hadir bekerja dalam tempoh waktu masuk dan waktu pulang yang ditetapkan dengan syarat memenuhi tempoh waktu bekerja sehari. Berdasarkan jawapan Timbalan Menteri tempoh hari, kerajaan akan memasukkan peruntukan baharu berhubung Waktu Bekerja Fleksibel serta cadangan pengurangan waktu kerja mingguan dalam pindaan Rang Undang-undang Kerja (Akta Kerja) 1955. Soalan saya, sejauh manakah hasil dapatan bagi pekerja yang telah mengamalkan Waktu Bekerja Fleksibel ini? Apakah inisiatif kerajaan bagi memastikan majikan-majikan di sektor swasta menyambut baik usaha tersebut?. Butiran 030400- Perhubungan Perusahaan. Seterusnya, saya merujuk kepada butiran ini. Hubungan yang baik antara majikan dan pekerja merupakan salah satu cara untuk menangani isu masalah mental dalam kalangan pekerja. Hal ini kerana berdasarkan kajian, antara punca utama penyakit mental di tempat kerja ialah beban kerja melampau. Selain tempoh masa bekerja yang panjang, kurangnya kawalan, kerja rutin, konflik antara individu, kurangnya ganjaran dan masalah organisasi. Justeru, hubungan baik antara majikan dan pekerja mampu menangani masalah ini secara efektif. Oleh itu, apakah langkah kerajaan bagi mengharmonikan hubungan antara majikan dan kerajaan? Sehingga kini, sejauh mana kempen nilai-nilai murni seperti saling menghormati telah dijalankan bagi memupuk hubungan yang baik antara kedua- dua belah pihak, sekali gus merancakkan lagi pertumbuhan ekonomi negara?. Selain itu, Butiran 041000- Program Hal Ehwal Kesatuan Sekerja. Saya mohon penjelasan daripada pihak kementerian berhubung butiran ini. Apakah bentuk program? Adakah ia nya kesinambungan dengan Butiran 030300- Hal Ehwal Kesatuan Sekerja?. Butiran seterusnya ialah Butiran 030100- Tenaga Kerja. Umum mengetahui sektor swasta merupakan salah satu sektor terpenting kepada pertumbuhan ekonomi Malaysia. Majikan, pekerja di sektor ini perlu diberi perhatian. Seperti yang sedia maklum, baru-baru ini kerajaan telah memperkenalkan aplikasi digital, Skim MyEZ Cover iaitu pembelian takaful insurans kenderaan secara ansuran tanpa faedah serta patuh syariah. Namun begitu, skim ini hanya diberikan kepada penjawat awam serta golongan sasar daripada sektor swasta. Soalan saya, kenapakah skim ini tidak diperluaskan lagi kepada semua pekerja daripada semua sektor swasta supaya kita dapat menikmati kemudahan ini secara holistik tanpa membezakan pekerja kerajaan mahupun swasta? Sekian, Tuan Pengerusi. Tuan Pengerusi [Dato' Mohd Rashid Hasnon]: Terima kasih Yang Berhormat Setiu. Sekarang saya jemput Yang Berhormat Ipoh Barat.